title: 2014/543/UE: Decizia Parlamentului European din 3 aprilie 2014 privind descărcarea de gestiune pentru execuția bugetului general al Uniunii Europene aferent exercițiului financiar 2012, secțiunea II – Consiliul European și Consiliul

text:
               5.9.2014

               RO

               Jurnalul Oficial al Uniunii Europene

               L 266/24

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului general al Uniunii Europene aferent exercițiului financiar 2012, secțiunea II – Consiliul European și Consiliul
   (2014/543/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2012 (1),

               —

               având în vedere conturile anuale consolidate ale Uniunii Europene pentru exercițiul financiar 2012 [COM(2013) 570 – C7-0275/2013] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2012, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2012 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

               —

               având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (7),

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0189/2014),

               1.

               amână decizia de a acorda Secretarului General al Consiliului descărcarea de gestiune pentru execuția bugetului Consiliului European și al Consiliului aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului European, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 56, 29.2.2012.

      (2)  JO C 334, 15.11.2013, p. 1.

      (3)  JO C 331, 14.11.2013, p. 1.

      (4)  JO C 334, 15.11.2013, p. 122.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.

      (7)  JO C 373, 20.12.2013, p. 1.


title: Decizia (PESC) 2015/1764 a Consiliului din 1 octombrie 2015 de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina

text:
               2.10.2015

               RO

               Jurnalul Oficial al Uniunii Europene

               L 257/42

         DECIZIA (PESC) 2015/1764 A CONSILIULUI
   din 1 octombrie 2015
   de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 31 iulie 2014, Consiliul a adoptat Decizia 2014/512/PESC (1) privind măsuri restrictive având în vedere acțiunile Rusiei de destabilizare a situației în Ucraina.

               (2)

               Consiliul consideră că măsurile restrictive respective nu ar trebui să afecteze industria spațială europeană.

               (3)

               Prin urmare, ar trebui să fie permise anumite operațiuni referitoare la articole pirotehnice specifice care figurează pe Lista comună a Uniunii Europene (2), necesare pentru lansatoarele operate de furnizori de servicii de lansare din statele membre sau care au sediul în statele membre, ori pentru lansarea programelor spațiale ale Uniunii, ale statelor sale membre sau ale Agenției Spațiale Europene, ori pentru alimentarea sateliților de către constructorii de sateliți care au sediul într-un stat membru,

         ADOPTĂ PREZENTA DECIZIE:
   Articolul 1
   Decizia 2014/512/PESC se modifică după cum urmează:

               1.

               La articolul 2, se introduc următoarele alineate:
               „(5)   Interdicțiile de la alineatele (1) și (3) nu se aplică pentru:

                           (a)

                           vânzarea, livrarea, transferul sau exportul și pentru importul de hidrazină (CAS 302-01-2) cu concentrația de 70 la sută sau mai mult;

                           (b)

                           importul, achiziționarea sau transportul de dimetilhidrazină nesimetrică (CAS 57-14-7);

                           (c)

                           vânzarea, livrarea, transferul sau exportul și pentru importul, achiziționarea sau transportul de monometilhidrazină (CAS 60-34-4),

                     utilizate pentru lansatoarele operate de furnizorii de servicii de lansare europeni, sau pentru lansarea programelor spațiale europene ori pentru alimentarea sateliților de către constructorii europeni de sateliți.
               Valoarea la care se ridică orice export de hidrazină se calculează în conformitate cu lansarea sau lansările, ori pentru sateliții pentru care este destinată și nu depășește o cantitate totală de 800 kg pentru fiecare lansare sau satelit în parte. Valoarea la care se ridică orice export de monometilhidrazină se calculează în conformitate cu lansarea sau lansările, ori pentru sateliții, pentru care este destinată.
               (6)   Interdicțiile prevăzute la alineatul (2) nu se aplică în cazul furnizării de asistență tehnică, a serviciilor de brokeraj ori a altor servicii și nici furnizării de finanțare sau asistență financiară, aferente operațiunilor menționate la alineatul (5) literele (a), (b) și (c).
               (7)   Operațiunile menționate la alineatul (5) literele (a), (b) și (c) și la alineatul (6) fac obiectul unei autorizări prealabile din partea autorităților competente din statele membre. Statele membre informează în mod corespunzător Consiliul în toate cazurile în care acordă o astfel de autorizare. Informațiile includ detalii despre cantitățile transferate și despre scopul final.”

               2.

               La articolul 9 alineatul (1) se adaugă următorul paragraf:
               „Articolul 2 alineatul (6) din Decizia 2014/512/PESC se aplică de la 9 octombrie 2015.”

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Luxemburg, 1 octombrie 2015.

            Pentru Consiliu

            Președintele

         E. SCHNEIDER

      (1)  Decizia 2014/512/PESC a Consiliului din 31 iulie 2014 privind măsuri restrictive având în vedere acțiunile Rusiei de destabilizare a situației în Ucraina (JO L 229, 31.7.2014, p. 13).

      (2)  JO C 129, 21.4.2015, p. 1.


title: Decizia Comisiei din 14 decembrie 2009 de modificare a Deciziei 2007/230/CE privind formularul referitor la legislația socială în domeniul transporturilor rutiere [notificată cu numărul C(2009) 9895] (Text cu relevanță pentru SEE)

text:
               16.12.2009

               RO

               Jurnalul Oficial al Uniunii Europene

               L 330/80

      DECIZIA COMISIEI

   din 14 decembrie 2009
   de modificare a Deciziei 2007/230/CE privind formularul referitor la legislația socială în domeniul transporturilor rutiere
   [notificată cu numărul C(2009) 9895]
   (Text cu relevanță pentru SEE)
   (2009/959/UE)
   COMISIA EUROPEANĂ,
   având în vedere Tratatul privind Uniunea Europeană și Tratatul privind funcționarea Uniunii Europene,
   având în vedere Directiva 2006/22/CE a Parlamentului European și a Consiliului din 15 martie 2006 privind condițiile minime pentru punerea în aplicare a Regulamentelor (CEE) nr. 3820/85 și (CEE) nr. 3821/85 ale Consiliului privind legislația socială referitoare la activitățile de transport rutier și de abrogare a Directivei 88/599/CEE a Consiliului (1), în special articolul 11 alineatul (3) și articolul 13,
   întrucât:

               (1)

               Înregistrarea tahografului este sursa principală de informații în cadrul controalelor în trafic. Lipsa înregistrărilor se poate justifica numai în cazurile în care înregistrarea tahografului, inclusiv introducerea de date manual, nu a fost posibilă din motive obiective. În astfel de cazuri trebuie elaborat un certificat care să confirme respectivele motive.

               (2)

               Formularul de certificat furnizat în anexa la Decizia 2007/230/CE a Comisiei (2) s-a dovedit a fi insuficient pentru a acoperi toate cazurile în care este tehnic imposibil să se înregistreze activitatea conducătorului auto cu ajutorul aparaturii de înregistrare.

               (3)

               În scopul creșterii eficienței și eficacității controalelor de către statele membre cu privire la respectarea dispozițiilor Regulamentului (CE) nr. 561/2006 al Parlamentului European și al Consiliului din 15 martie 2006 privind armonizarea anumitor dispoziții ale legislației sociale în domeniul transporturilor rutiere, de modificare a Regulamentelor (CEE) nr. 3821/85 și (CE) nr. 2135/98 ale Consiliului și de abrogare a Regulamentului (CEE) nr. 3820/85 al Consiliului (3), formularul trebuie modificat prin inserarea de elemente suplimentare față de acelea indicate la articolul 11 alineatul (3) din Directiva 2006/22/CE.

               (4)

               Formularul de certificat trebuie utilizat numai dacă, din motive tehnice obiective, prin înregistrarea tahografului nu se poate dovedi că s-au respectat dispozițiile Regulamentului (CE) nr. 561/2006.

               (5)

               Măsurile prevăzute de prezenta decizie sunt conforme cu avizul comitetului înființat prin articolul 18 alineatul (1) din Regulamentul (CEE) nr. 3821/85 al Consiliului din 20 decembrie 1985 privind aparatura de înregistrare în transportul rutier (4),

         ADOPTĂ PREZENTA DECIZIE:
   Articolul 1
   Anexa la Decizia 2007/230/CE se înlocuiește cu textul anexei la prezenta decizie.
   Articolul 2
   Prezenta decizie se adresează statelor membre.

      Adoptată la Bruxelles, 14 decembrie 2009.

            Pentru Comisie

         Antonio TAJANI

            Vicepreședinte

      (1)  JO L 102, 11.4.2006, p. 35.

      (2)  JO L 99, 14.4.2007, p. 14.

      (3)  JO L 102, 11.4.2006, p. 1.

      (4)  JO L 370, 31.12.1985, p. 8.

      ANEXĂ


title: 2007/739/CE: Decizia Consiliului din 22 octombrie 2007 privind încheierea unui acord între Comunitatea Europeană și Federația Rusă privind comerțul cu anumite produse din oțel

text:
               17.11.2007

               RO

               Jurnalul Oficial al Uniunii Europene

               L 300/51

         DECIZIA CONSILIULUI
   din 22 octombrie 2007
   privind încheierea unui acord între Comunitatea Europeană și Federația Rusă privind comerțul cu anumite produse din oțel
   (2007/739/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133, coroborat cu articolul 300 alineatul (2),
   având în vedere propunerea Comisiei,
   întrucât:

               (1)

               Acordul de parteneriat și cooperare dintre Comunitățile Europene și statele membre ale acestora și Federația Rusă (1), denumit în continuare „APC”, a intrat în vigoare la 1 decembrie 1997.

               (2)

               Articolul 21 alineatul (1) din APC prevede că activitățile de comerț cu anumite produse din oțel sunt reglementate în titlul III din respectivul acord, cu excepția articolului 15, și de dispozițiile unui acord privind regimurile cantitative.

               (3)

               Pentru perioada 1995-2006, comerțul cu anumite produse din oțel a făcut obiectul unor acorduri între părțile la APC. Prin urmare, este necesară încheierea unui nou acord care să țină seama de evoluțiile înregistrate în relațiile dintre părți.

               (4)

               Acordul ar trebui aprobat,

         DECIDE:
   Articolul 1
   (1)   Acordul dintre Comunitatea Europeană și Federația Rusă privind comerțul cu anumite produse din oțel se aprobă prin prezenta în numele Comunității.
   (2)   Textul acordului se anexează la prezenta decizie.
   Articolul 2
   Președintele Consiliului este autorizat prin prezenta să desemneze persoana (persoanele) împuternicită (împuternicite) să semneze acordul prin care Comunitatea își asumă obligații.

      Adoptată la Luxemburg, 22 octombrie 2007.

            Pentru Consiliu

            Președintele

         J. SILVA

      (1)  JO L 327, 28.11.1997, p. 3.
    ---documentbreak---

               17.11.2007

               RO

               Jurnalul Oficial al Uniunii Europene

               L 300/52

         ACORD
   între Comunitatea Europeană și Federația Rusă privind comerțul cu anumite produse din oțel
   COMUNITATEA EUROPEANĂ,
   pe de o parte, și
   FEDERAȚIA RUSĂ,
   pe de altă parte,
   părți la prezentul acord,
   ÎNTRUCÂT Acordul de parteneriat și cooperare (denumit în continuare „APC”) care instituie o asociere între Comunitățile Europene și statele membre ale acestora, pe de o parte, și Federația Rusă, pe de altă parte (1), a intrat în vigoare la 1 decembrie 1997;
   ÎNTRUCÂT părțile doresc să încurajeze dezvoltarea sistematică și echitabilă a comerțului cu produse din oțel dintre Comunitatea Europeană (denumită în continuare „Comunitatea”) și Federația Rusă (denumită în continuare „Rusia”);
   ÎNTRUCÂT articolul 21 din APC prevede că schimburile comerciale de produse din oțel ale fostei Comunități Europene a Cărbunelui și Oțelului, denumită în continuare „CECO”, sunt reglementate de titlul III, cu excepția articolului 15, și de dispozițiile unui acord;
   ÎNTRUCÂT prezentul acord reprezintă acordul menționat la articolul 21 din APC;
   LUÂND ÎN CONSIDERARE procesul aderării Rusiei la Organizația Mondială a Comerțului (OMC) și sprijinul Comunității pentru integrarea Rusiei în sistemul comercial internațional;
   ÎNTRUCÂT, în perioada 1995-2006, comerțul cu anumite produse din oțel a făcut obiectul unor acorduri, este necesară încheierea unui nou acord care să țină seama de evoluțiile înregistrate în relațiile dintre părți;
   ÎNTRUCÂT prezentul acord ar trebui să fie însoțit de cooperarea dintre părți în ceea ce privește industriile lor siderurgice, inclusiv de schimburi corespunzătoare de informații, în cadrul Grupului de contact pentru cărbune și oțel, astfel cum este prevăzut la protocolul 1 la APC,
   CONVIN DUPĂ CUM URMEAZĂ:
   Articolul 1
   (1)   Prezentul acord se aplică comerțului cu produse din oțel din cadrul fostei CECO.
   (2)   Comerțul cu produse din oțel prevăzute în anexa I poate fi supus unor limite cantitative.
   (3)   Comerțul cu produse din oțel care nu sunt prevăzute în anexa I nu este supus unor limite cantitative.
   (4)   În cazul produselor din oțel și al materiilor care nu sunt reglementate prin prezentul acord, se aplică dispozițiile relevante din APC.
   Articolul 2
   (1)   Părțile sunt de acord să stabilească și să mențină, pentru perioada de valabilitate a prezentului acord, pentru fiecare an calendaristic, regimuri cantitative care stabilesc limitele prevăzute în anexa II privind exporturile din Rusia către Comunitate de produse prevăzute în anexa I. Exporturile respective sunt supuse unui sistem de dublă verificare, astfel cum este specificat în protocolul A anexat prezentului acord.
   (2)   Părțile convin ca importurile din Rusia în Comunitate ale produselor din oțel prevăzute în anexa I, de la 1 ianuarie 2007 până la intrarea în vigoare a prezentului acord, să fie deduse din limitele cantitative prevăzute în anexa II.
   (3)   Importul de cantități mai mari decât cele menționate în anexa II este autorizat atunci când industria siderurgică comunitară nu poate satisface cererea internă, situație care conduce la un deficit de furnizare a unui sau a mai multor produse enumerate în anexa I. La solicitarea oricărei părți, se organizează fără întârziere consultări pentru a se determina nivelul deficitului pe baza unor elemente de probă obiective. Ca urmare a concluziilor consultării, Comunitatea inițiază procedurile interne pentru a mări limitele cantitative prevăzute în anexa II.
   (4)   În cazul în care statele candidate la aderarea la Uniunea Europeană aderă înainte de expirarea prezentului acord, părțile convin să ia în considerare mărirea limitelor cantitative prevăzute în anexa II.
   Articolul 3
   (1)   Pentru importurile pe teritoriul vamal al Comunității în vederea liberei circulații a produselor prevăzute în anexa I este necesară prezentarea unei autorizații de import eliberate de autoritatea competentă a unui stat membru, bazată pe existența unei licențe de export eliberate de autoritățile din Rusia, precum și prezentarea unei dovezi de origine în conformitate cu dispozițiile protocolului A anexat la prezentul acord.
   (2)   Importurile pe teritoriul vamal al Comunității ale produselor prevăzute în anexa I nu sunt supuse limitelor cantitative stabilite în anexa II, cu condiția ca acestea să fie declarate pentru reexport în afara Comunității în același stat sau după transformare, în cadrul sistemului administrativ de control care există în interiorul Comunității.
   (3)   Reportarea în cadrul limitelor cantitative corespunzătoare pentru următorul an calendaristic din volumul neutilizat în limitele cantitative stabilite pentru primul an calendaristic este autorizată până la 7 % din limita cantitativă relevantă prevăzută în anexa II pentru grupul respectiv de produse, pentru anul în care nu a fost atinsă limita. Rusia notifică Comisia cel târziu la data de 31 martie a anului următor dacă intenționează să facă uz de această dispoziție.
   (4)   Cel mult 7 % din limita cantitativă aplicată unui anumit grup de produse poate fi transferată către unul sau mai multe grupuri din cadrul aceleiași categorii de produse, și anume din cadrul categoriilor SA sau SB. Sunt permise, de asemenea, transferurile între categoriile SA și SB până la un volum de 25 000 de tone. În plus, un volum suplimentar de până la alte 25 000 de tone se poate transfera între categoriile SA și SB, în baza unui acord între părți. În urma solicitării Rusiei de transferare a celor 25 000 de tone suplimentare, Comunitatea informează Rusia cu privire la decizia sa într-un termen rezonabil, dacă este posibil în decurs de 60 de zile de la data primirii solicitării. Astfel de transferuri se pot realiza o singură dată în decursul unui an calendaristic. Orice ajustări ale limitelor cantitative rezultate din transferuri se referă doar la anul calendaristic în curs. Rusia notifică Comunitatea cel târziu la 1 mai dacă intenționează să facă uz de această dispoziție.
   Articolul 4
   (1)   Cu scopul de a eficientiza pe cât posibil sistemul de dublă verificare și de a minimiza posibilitățile de abuz și de eludare a dispozițiilor:

               —

               autoritățile comunitare informează Rusia până pe data de 28 a fiecărei luni cu privire la autorizațiile de import eliberate în decursul lunii precedente;

               —

               autoritățile ruse informează Comunitatea până pe data de 28 a fiecărei luni cu privire la licențele de export eliberate în decursul lunii precedente.

         În cazul unor discrepanțe semnificative, având în vedere timpul necesar pentru a comunica asemenea informații, oricare parte poate solicita consultări care vor fi inițiate imediat.
   (2)   Fără a aduce atingere alineatului (1) și cu scopul de a garanta funcționarea eficientă a mecanismelor instituite prin prezentul acord, Comunitatea și Rusia convin să ia toate măsurile necesare pentru a preveni, a investiga și a iniția orice fel de acțiuni legale și/sau administrative necesare împotriva eludării, în special prin transbordare, redirecționare, declarații false referitoare la țara sau locul de origine, falsificarea documentelor, declarații false referitoare la cantități, denumirea sau clasificarea mărfurilor. În consecință, Comunitatea și Rusia convin să stabilească dispozițiile legale necesare și procedurile administrative care să permită desfășurarea unor acțiuni eficiente împotriva acestor eludări, care să includă adoptarea de măsuri corective legale obligatorii împotriva exportatorilor și/sau a importatorilor în cauză.
   (3)   În cazul în care Comunitatea consideră, pe baza informațiilor disponibile, că prezentul acord este eludat, aceasta poate solicita inițierea unor consultări cu Rusia care au loc de îndată.
   (4)   Până la finalizarea consultărilor menționate la alineatul (3), Rusia ia toate măsurile necesare, cu titlu preventiv, și în cazul în care Comunitatea solicită acest lucru, pentru a garanta că, atunci când sunt furnizate suficiente elemente de probă privind eludarea, se execută ajustări ale limitelor cantitative susceptibile de a fi agreate în urma consultărilor menționate la alineatul (3), pentru anul calendaristic în care s-au solicitat consultările în temeiul alineatului (3), sau pentru anul următor, în cazul în care limita pentru respectivul an calendaristic a fost depășită.
   (5)   În cazul în care părțile nu reușesc să ajungă la o soluție reciproc satisfăcătoare în decursul consultărilor menționate la alineatul (3), Comunitatea are dreptul:

               (a)

               să deducă respectivele cantități din limitele cantitative stabilite în prezentul acord, atunci când există suficiente elemente de probă care să indice că produse originare din Rusia reglementate prin prezentul acord au fost importate prin eludarea prezentului acord;

               (b)

               să refuze importul produselor în cauză, atunci când există suficiente elemente de probă care să indice existența unei declarații false referitoare la cantități, denumirea sau clasificarea mărfurilor.

         (6)   Părțile convin să coopereze sub toate aspectele pentru a preveni și aborda eficient toate problemele care decurg din eludarea prezentului acord.
   Articolul 5
   (1)   Limitele cantitative stabilite în cadrul prezentului acord privind importurile în Comunitate a produselor din oțel prevăzute în anexa I nu sunt defalcate de Comunitate pe ponderi regionale.
   (2)   Părțile cooperează pentru a preveni schimbările neașteptate și dăunătoare în fluxurile comerciale tradiționale către Comunitate. În cazul în care o schimbare neașteptată și dăunătoare intervine în fluxurile comerciale tradiționale (inclusiv concentrația regională sau pierderea clienților tradiționali), Comunitatea este îndreptățită să solicite consultări pentru a găsi o soluție satisfăcătoare la această problemă. Consultările în cauză au loc de îndată.
   (3)   Rusia ia toate măsurile necesare pentru a garanta că exporturile către Comunitate de produse prevăzute în anexa I sunt eșalonate pe cât de uniform posibil pe parcursul anului. În cazul în care are loc o creștere neașteptată și dăunătoare a importurilor, Comunitatea este îndreptățită să solicite consultări pentru a găsi o soluție satisfăcătoare la problemă. Consultările în cauză au loc de îndată.
   (4)   Pe lângă obligația prevăzută la alineatul (3), în cazul în care licențele eliberate de către autoritățile ruse au atins nivelul de 90 % din limitele cantitative prevăzute pentru anul calendaristic în cauză, oricare dintre părți poate solicita consultări cu privire la limitele cantitative pentru anul respectiv. Consultările în cauză au loc de îndată. Până la finalizarea acestor consultări, autoritățile ruse pot elibera în continuare licențe de export pentru produsele prevăzute în anexa I, cu condiția ca acestea să nu depășească cantitățile stabilite în anexa II.
   Articolul 6
   (1)   Atunci când un produs menționat în anexa I este importat în Comunitate din Rusia în asemenea condiții încât să provoace sau să fie susceptibile de a provoca prejudicii substanțiale producătorilor comunitari de produse similare, Comunitatea furnizează Rusiei toate informațiile relevante în vederea găsirii unei soluții acceptabile pentru ambele părți. Părțile încep consultările fără întârziere.
   (2)   În cazul în care nu se ajunge la un consens în cadrul consultărilor menționate la alineatul (1) în termen de 30 de zile de la solicitarea Comunității privind inițierea consultărilor, Comunitatea poate recurge la dreptul său de acțiune în ceea ce privește măsurile de salvgardare, în conformitate cu dispozițiile APC.
   (3)   Fără a aduce atingere dispozițiilor prezentului acord, se aplică dispozițiile articolului 18 din APC.
   Articolul 7
   (1)   Clasificarea produselor reglementate prin prezentul acord se bazează pe nomenclatura tarifară și statistică a Comunității, denumită în continuare „Nomenclatura Combinată”, sau „NC”, în formă abreviată. Orice modificare a Nomenclaturii Combinate (NC), realizată în concordanță cu procedurile în vigoare în cadrul Comunității în ceea ce privește produsele menționate în anexa I sau orice decizie legată de clasificarea mărfurilor, nu are drept efect reducerea limitelor cantitative privind produsele stabilite în anexa II.
   (2)   Originea produselor reglementate prin prezentul acord este determinată în conformitate cu regulile în vigoare în cadrul Comunității. Orice modificare a acestor reguli de origine sunt comunicate Rusiei și nu au drept efect reducerea limitelor cantitative stabilite prin prezentul acord. Procedurile pentru controlul originii produselor menționate mai sus sunt prevăzute în protocolul A anexat la prezentul acord.
   Articolul 8
   (1)   Fără a aduce atingere schimbului periodic de informații privind licențele de export și autorizațiile de import în conformitate cu articolul 4 alineatul (1), părțile convin să facă schimb de informații statistice disponibile referitoare la comercializarea produselor menționate în anexa I la intervale corespunzătoare, ținând seama de cele mai scurte termene în care informațiile în cauză sunt pregătite, care se referă la licențele de export și la autorizațiile de import eliberate în conformitate cu articolul 3 și la statisticile privind exportul și importul produselor în cauză.
   (2)   Oricare dintre părți poate solicita consultări în cazul unor discrepanțe semnificative între informațiile schimbate.
   Articolul 9
   (1)   Fără a aduce atingere dispozițiilor privind consultările prevăzute la articolele precedente în anumite circumstanțe speciale, consultările au loc cu privire la orice probleme care decurg din aplicarea prezentului acord la solicitarea oricăreia dintre părți. Toate consultările se desfășoară în spiritul cooperării și în vederea reconcilierii divergențelor dintre părți.
   (2)   Atunci când prezentul acord prevede ca aceste consultări să se desfășoare fără întârziere, părțile iau toate măsurile necesare pentru a asigura acest lucru.
   (3)   Toate celelalte consultări sunt reglementate de următoarele dispoziții:

               —

               orice solicitare pentru consultări este notificată în scris celeilalte părți;

               —

               atunci când este cazul, solicitarea este urmată, într-un termen rezonabil de timp, de un raport care să precizeze motivele consultării;

               —

               consultările încep în termen de o lună de la data înaintării solicitării;

               —

               obiectivul consultărilor este de a ajunge la un rezultat reciproc convenabil în termen de o lună de la începerea acestora, cu excepția cazului în care termenul este extins prin acordul părților.

         Articolul 10
   (1)   Prezentul acord intră în vigoare la data semnării sale. Acesta rămâne în vigoare până la 31 decembrie 2008 sub rezerva oricăror modificări agreate de părți și cu excepția cazului în care este denunțat sau încetează, în conformitate cu dispozițiile alineatelor (3) sau (4). După data de 31 decembrie 2008, prezentul acord este reînnoit automat în fiecare an, cu condiția ca nicio parte să nu notifice celeilalte părți denunțarea acordului cu cel puțin șase luni înainte de expirarea sa. La fiecare reînnoire anuală, cantitățile din fiecare grup de produse sunt majorate cu 2,5 %.
   (2)   Oricare dintre părți poate propune în orice moment modificări la prezentul acord, acestea necesitând acordul comun al părților, modificările intrând în vigoare în condițiile stabilite de părți.
   (3)   Oricare dintre părți poate denunța prezentul acord, cu condiția notificării denunțării cu cel puțin șase luni înainte. În această situație, acordul încetează la expirarea perioadei de preaviz, iar limitele stabilite prin prezentul acord sunt reduse proporțional până la data la care denunțarea își produce efectul, cu excepția cazului în care părțile decid altfel.
   (4)   În cazul în care Rusia aderă la OMC înainte de expirarea prezentului acord, acordul încetează la data aderării.
   (5)   Anexele, procesul verbal convenit, declarațiile și protocolul A anexate la prezentul acord fac parte integrantă din acesta.

      Prezentul acord se redactează în dublu exemplar în limbile bulgară, cehă, daneză, olandeză, engleză, estonă, finlandeză, franceză, germană, greacă, maghiară, italiană, letonă, lituaniană, malteză, polonă, portugheză, română, slovacă, slovenă, spaniolă, suedeză și rusă, fiecare dintre aceste texte fiind deopotrivă autentice.
      Изготвено в Мафра на двадесет и шести октомври, две хиляди и седма година.
      Hecho en Mafra, el veintiseis de octubre de dos mil siete.
      V Mafře dne dvacátého šestého října dva tisíce sedm.
      Udfærdiget i Mafra, den seksogtyvende oktober to tusind og syv.
      Geschehen zu Mafra am sechsundzwanzigsten Oktober zweitausendsieben.
      Sõlmitud Mafras kahekümne kuuendal oktoobril kahe tuhande seitsmendal aastal.
      Έγινε στη Μάφρα, στις είκοσι έξι Οκτωβρίου δύο χιλιάδες επτά.
      Done at Mafra on the twenty-sixth day of October in the year two thousand and seven.
      Fait à Mafra, le vingt-six octobre deux mille sept.
      Fatto a Mafra, addì ventisei ottobre duemilasette.
      Mafrā, divi tūkstoši septītā gada divdesmit sestajā oktobrī.
      Priimta Mafroje, du tūkstančiai septintųjų metų spalio dvidešimt šeštą dieną.
      Kelt Mafrában, a kétezer-hetedik év október havának huszonhatodik napján.
      Magħmul f'Mafra, fis-sitta u għoxrin jum ta' Ottubru fis-sena elfejn u sebgħa.
      Gedaan te Mafra, de zesentwintigste oktober tweeduizendzeven.
      Sporządzono w Mafrze dnia dwudziestego szóstego października dwa tysiące siódmego roku.
      Feito em Mafra, em vinte e seis de Outubro de dois mil e sete.
      Întocmit la Mafra la douăzeci și șase octombrie două mii șapte.
      V Mafre dvadsiateho šiesteho októbra dvetisícsedem.
      V Mafri, šestindvajsetega oktobra leta dva tisoč sedem.
      Tehty Mafrassa kahdentenakymmenentenäkuudentena päivänä lokakuuta vuonna kaksituhattaseitsemän.
      Som skedde i Mafra den tjugosjätte oktober år tjugohundrasju.
      Совершено в г. Мафра двадцать шестого октября 2007 г.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         За Европейскoe coобщнeстbo

         За Руската Федерация
         Por la Federación de Rusia
         Za Ruskou federaci
         For Den Russiske Føderation
         Für die Russische Föderation
         Venemaa Föderatsiooni nimel
         Για τη Ρωσική Ομοσπονδία
         For the Russian Federation
         Pour la Fédération de Russie
         Per la Federazione russa
         Krievijas Federācijas vārdā
         Rusijos Federacijos vardu
         Az Orosz Föderáció részéről
         Għall-Federazzjoni Russa
         Voor de Russische Federatie
         W imieniu Federacji Rosyjskiej
         Pela Federação da Rússia
         Pentru Federația Rusă
         Za Ruskú federáciu
         Za Rusko federacijo
         Venäjän federaation puolesta
         På ryska federationen vägnar
         За Pоссийскую Федерацико

      (1)  JO L 327, 28.11.1997, p. 3.
   ANEXA I
   SA. Produse laminate-plate
   SA1. Bandă

               7208100000

               7208250000

               7208260000

               7208270000

               7208360000

               7208370010

               7208370090

               7208380010

               7208380090

               7208390010

               7208390090

               7211140010

               7211190010

               7219110000

               7219121000

               7219129000

               7219131000

               7219139000

               7219141000

               7219149000

               7225303010

               7225401510

               7225502010

               7225301000

               7225309000

         SA2. Tablă groasă

               7208400010

               7208512010

               7208512091

               7208512093

               7208512097

               7208512098

               7208519100

               7208519810

               7208519891

               7208519899

               7208529100

               7208521000

               7208529900

               7208531000

               7211130000

         SA3. Alte produse laminate

               7208400090

               7208539000

               7208540000

               7208908010

               7209150000

               7209161000

               7209169000

               7209171000

               7209179000

               7209181000

               7209189100

               7209189900

               7209250000

               7209261000

               7209269000

               7209271000

               7209279000

               7209281000

               7209289000

               7209908010

               7210110010

               7210122010

               7210128010

               7210200010

               7210300010

               7210410010

               7210490010

               7210500010

               7210610010

               7210690010

               7210701010

               7210708010

               7210903010

               7210904010

               7210908091

               7211140090

               7211190090

               7211233091

               7211238091

               7211290010

               7211908010

               7212101000

               7212109011

               7212200011

               7212300011

               7212402010

               7212402091

               7212408011

               7212502011

               7212503011

               7212504011

               7212506111

               7212506911

               7212509013

               7212600011

               7212600091

               7219211000

               7219219000

               7219221000

               7219229000

               7219230000

               7219240000

               7219310000

               7219321000

               7219329000

               7219331000

               7219339000

               7219341000

               7219349000

               7219351000

               7219359000

               7225401290

               7225409000

         SA4. Produse aliate

               7226200010

               7226912000

               7226919100

               7226919900

               7226997010

         SA5. Tablă aliată quarto

               7225401230

               7225404000

               7225406000

               7225990010

         SA6. Tablă aliată laminată la rece și acoperită

               7225508000

               7225910010

               7225920010

               7226920010

         SB. Profile lungi
   SB1. Bare

               7207198010

               7207208010

               7216311000

               7216319000

               7216321100

               7216321900

               7216329100

               7216329900

               7216331000

               7216339000

         SB2. Sârmă

               7213100000

               7213200000

               7213911000

               7213912000

               7213914100

               7213914900

               7213917000

               7213919000

               7213991000

               7213999000

               7221001000

               7221009000

               7227100000

               7227200000

               7227901000

               7227905000

               7227909500

         SB3. Alte produse lungi

               7207191210

               7207191291

               7207191299

               7207205200

               7214200000

               7214300000

               7214911000

               7214919000

               7214991000

               7214993100

               7214993900

               7214995000

               7214997100

               7214997900

               7214999500

               7215900010

               7216100000

               7216210000

               7216220000

               7216401000

               7216409000

               7216501000

               7216509100

               7216509900

               7216990010

               7218992000

               7222111100

               7222111900

               7222118100

               7222118900

               7222191000

               7222199000

               7222309710

               7222401000

               7222409010

               7224900289

               7224903100

               7224903800

               7228102000

               7228201010

               7228201091

               7228209110

               7228209190

               7228302000

               7228304100

               7228304900

               7228306100

               7228306900

               7228307000

               7228308900

               7228602010

               7228608010

               7228701000

               7228709010

               7228800010

               7228800090

               7301100000

         ANEXA II
   LIMITE CANTITATIVE

               (tone)

               Produse

               Anul 2007

               Anul 2008

               SA. Produse plate

                  SA1. Bandă

               1 042 090

               1 035 000

                  SA2. Tablă groasă

               270 820

               275 000

                  SA3. Alte produse plate

               565 770

               595 000

                  SA4. Produse aliate

               94 860

               105 000

                  SA5. Tablă aliată quarto

               20 460

               25 000

                  SA6. Tablă aliată laminată la rece și acoperită

               105 000

               110 000

               SB. Profile lungi

                  SB1. Bare

               55 800

               55 000

                  SB2. Sârmă

               275 000

               324 000

                  SB3. Alte produse lungi

               474 200

               507 000

                  Notă: SA și SB sunt categorii de produse.
               SA1-SA6 și SB1-SB3 sunt grupe de produse.

         PROCES VERBAL CONVENIT
   În contextul prezentului acord, părțile au convenit că:

               —

               în conformitate cu dispozițiile privind schimbul de informații prevăzut la articolul 4 alineatul (1) cu privire la licențele de export și autorizațiile de import, părțile vor furniza aceste informații făcând referire atât la statele membre, cât și la Comunitate în ansamblu;

               —

               în cazul în care părțile nu reușesc să ajungă la o soluție satisfăcătoare în decursul consultărilor prevăzute la articolul 5 alineatul (2), Rusia va coopera, la solicitarea Comunității, prin neacordarea de licențe de export pentru o anumită destinație în care importurile realizate în baza acestor licențe ar agrava problemele create de schimbările neașteptate și dăunătoare asupra fluxurilor comerciale tradiționale, Rusia putând continua să elibereze licențe de export către alte destinații din Comunitate;

               —

               părțile vor coopera strâns pentru a putea preveni schimbările neașteptate și dăunătoare asupra fluxurilor comerciale tradiționale în ceea ce privește benzile (grupa de produse SA1); Rusia va acorda prioritate livrărilor acestor produse către clienții săi tradiționali pentru a evita perturbarea pieței comunitare, iar părțile se informează de îndată reciproc în cazul apariției oricăror probleme;

               —

               Rusia va lua în considerare natura sensibilă a piețelor regionale mici din cadrul Comunității, atât în ceea ce privește nevoile tradiționale ale acestora de aprovizionare, cât și în ceea ce privește evitarea concentrărilor regionale.

         DECLARAȚIA NR. 1
   În cazul în care operatorii ruși intenționează să înființeze în cadrul Comunității centre de prelucrare a produselor importate din Rusia reglementate prin prezentul acord, Rusia declară că ar putea solicita creșterea limitelor cantitative menționate în anexa II. În această situație, Comunitatea va examina această solicitare de creștere a limitelor cantitative, iar părțile inițiază consultări, în cazul în care se consideră necesar.
   DECLARAȚIA NR. 2
   Părțile declară că au drept obiectiv obținerea liberalizării complete a comerțului cu produse din oțel. Ambele părți recunosc, de asemenea, că o condiție importantă pentru promovarea comerțului dintre ele constă în compatibilitatea dispozițiilor în domeniul concurenței, al ajutoarelor de stat și al mediului aplicabile în cadrul fiecărei părți. În acest scop și la cererea Rusiei, Comunitatea asigură asistență tehnică, în limita fondurilor relevante alocate de la buget, pentru a ajuta Rusia să adopte și să pună în aplicare dispoziții legale compatibile cu cele adoptate și aplicate de Comunitate. Asistența tehnică va fi oferită prin intermediul unor proiecte detaliate convenite de către ambele părți.
   DECLARAȚIA NR. 3
   Părțile convin să nu aplice în ceea ce privește cealaltă parte restricții cantitative, taxe vamale sau alte măsuri similare asupra exporturilor de deșeuri și de reziduuri feroase, încadrate în Nomenclatura Combinată CE la poziția 7204, fără a aduce atingere dispozițiilor de la articolul 19 din APC.
   Fără a aduce atingere alineatului anterior, Rusia aplică în prezent o taxă asupra exporturilor de deșeuri și de reziduuri feroase încadrate în Nomenclatura Combinată CE la poziția 7204. Această taxă se ridică în prezent la 15 %, dar este de cel puțin 15 EUR pe tonă pentru toate produsele încadrate la codul 7204, cu excepția produsului încadrat la codul 7204 41 00, pentru care taxa este stabilită la 5 %.
   Părțile sunt de acord să continue discuțiile pentru a ajunge la o soluție satisfăcătoare. De asemenea, s-a convenit asupra faptului că limitele cantitative prevăzute în anexa II la acord vor fi mărite cu 12 %, în cazul în care Rusia înlătură în întregime taxa respectivă, sau cu un procent mai scăzut, care urmează a fi stabilit, în cazul în care taxa respectivă este redusă, cu condiția ca Rusia să nu introducă alte măsuri care să constituie obstacole în calea libertății exportului.
   Produsele care prezintă un interes deosebit pentru Comunitate sunt următoarele: 7204 10 00, 7204 21 10, 7204 41 10, 7204 49 10, 7204 49 30, 7204 49 91 și 7204 49 99.
   PROTOCOLUL A
   TITLUL I
   CLASIFICARE
   Articolul 1
   Autoritățile competente comunitare se obligă să informeze Rusia cu privire la orice modificări ale Nomenclaturii Combinate (NC), furnizând denumirea completă a produselor vizate de prezentul acord, cu cel puțin o lună înainte de data intrării în vigoare a acestora în cadrul Comunității.
   TITLUL II
   ORIGINEA
   Articolul 2
   (1)   Produsele vizate de prezentul acord, originare din Rusia (în sensul regulamentelor comunitare relevante), destinate exportului către Comunitate în conformitate cu modalitățile stabilite prin prezentul acord sunt însoțite de un certificat de origine din Rusia, în conformitate cu modelul anexat la prezentul protocol.
   (2)   Certificatul de origine eliberat de organismele ruse competente, autorizate în temeiul legislației din Rusia, specifică dacă produsele în cauză pot fi considerate produse originare din țara respectivă.
   Articolul 3
   Certificatul de origine este eliberat numai la solicitarea exprimată în scris a exportatorului sau, pe răspunderea acestuia, de către reprezentantul său autorizat. Organismele ruse competente autorizate în baza legislației din Rusia se asigură că certificatul de origine este completat în mod adecvat și în acest scop solicită orice documente justificative necesare sau inițiază orice fel de verificare pe care o consideră adecvată.
   Articolul 4
   Constatarea unor mici discrepanțe între declarațiile din certificatul de origine și cele din documentele prezentate biroului vamal în scopul îndeplinirii formalităților necesare pentru importul produselor nu pune ipso facto la îndoială declarațiile din cadrul certificatului.
   TITLUL III
   SISTEMUL DE DUBLĂ VERIFICARE A PRODUSELOR SUPUSE LIMITELOR CANTITATIVE
   SECȚIUNEA I
   Export
   Articolul 5
   Autoritățile guvernamentale ruse competente eliberează o licență de export cu privire la toate exporturile din Rusia ale produselor din oțel vizate de acord care se încadrează în limitele cantitative stabilite în anexa II la prezentul acord.
   Articolul 6
   (1)   Licența de export corespunde modelului anexat la prezentul protocol și este valabilă pentru exporturi efectuate pe întregul teritoriu vamal al Comunității.
   (2)   Fiecare licență de export trebuie să certifice, inter alia, că respectiva cantitate din produsul în cauză a fost dedusă din limita cantitativă relevantă stabilită pentru produsul vizat în anexa II la acord.
   Articolul 7
   Autoritățile competente comunitare trebuie să fie informate imediat cu privire la retragerea sau modificarea unei licențe de export deja eliberate.
   Articolul 8
   (1)   Cantitățile exportate sunt deduse din limitele cantitative stabilite pentru anul în timpul căruia s-a realizat expedierea mărfurilor, chiar dacă licența de export este eliberată după respectiva expediere.
   (2)   În scopul punerii în aplicare a alineatului (1), expedierea mărfurilor este considerată a fi avut loc la data încărcării acestora în vederea transportului către export, astfel cum reiese din foaia de expediție sau din orice alt document de transport.
   SECȚIUNEA II
   Import
   Articolul 9
   Punerea în circulație în Comunitate a produselor vizate de prezentul acord este condiționată de prezentarea unei autorizații de import.
   Articolul 10
   (1)   Importatorul prezintă licența de export cel târziu la data de 31 martie a anului următor celui în care au fost expediate mărfurile vizate de licență.
   (2)   Autoritățile comunitare competente eliberează autorizația de import menționată la articolul 9 în termen de 10 zile lucrătoare de la prezentarea de către importator a originalului licenței de export corespunzătoare.
   (3)   Autorizațiile de import sunt valabile pentru patru luni de la data eliberării acestora pentru importurile efectuate pe întregul teritoriu vamal al Comunității.
   (4)   Autoritățile comunitare competente anulează autorizația de import deja eliberată atunci când licența de export corespunzătoare a fost retrasă.
   Cu toate acestea, în cazul în care autoritățile comunitare competente sunt notificate cu privire la retragerea sau anularea licenței de export numai după autorizarea liberei circulații a produselor în cadrul Comunității, cantitățile relevante sunt deduse din limitele stabilite pentru produs.
   Articolul 11
   În cazul în care autoritățile comunitare competente constată faptul că întreaga cantitate de produse care face obiectul licențelor de export eliberate de către autoritățile competente din Rusia depășește limitele stabilite în anexa II la acord, autoritățile comunitare suspendă eliberarea de noi autorizații de import. În această situație, autoritățile comunitare competente informează imediat autoritățile competente din Rusia și inițiază de îndată consultări în conformitate cu articolul 9 alineatul (2) din acord.
   TITLUL IV
   FORMA ȘI REALIZAREA LICENȚELOR DE EXPORT ȘI A CERTIFICATELOR DE ORIGINE ȘI DISPOZIȚII COMUNE PRIVIND EXPORTURILE CĂTRE COMUNITATE
   Articolul 12
   (1)   Licența de export și certificatul de origine pot cuprinde copii suplimentare identificate în consecință. Acestea sunt redactate în limba engleză. În cazul în care sunt completate de mână, trebuie să se folosească cerneală și majuscule.
   Aceste documente au un format de 210 × 297 mm. Hârtia utilizată este hârtie de scris albă, impregnată, fără conținut de pastă mecanică și cu o greutate de cel puțin 25 g/m2. În cazul în care documentele au mai multe exemplare, numai primul exemplar, cel original, este tipărit pe fond ghioșat. Acest exemplar este marcat în mod clar drept „original”, iar celelalte exemplare sunt marcate drept „copii”. Numai originalul este acceptat de către autoritățile comunitare competente ca fiind valabil în scopul exportului către Comunitate, în conformitate cu dispozițiile acordului.
   (2)   Fiecare document are un număr de serie standardizat, tipărit sau nu, cu ajutorul căruia poate fi identificat.
   Acest număr este compus din următoarele elemente:

               —

               două litere care identifică țara exportatoare, după cum urmează: RU;

               —

               două litere care identifică statul membru prevăzut pentru operațiunile de vămuire, după cum urmează:

                           BE

                           =

                           Belgia

                           BG

                           =

                           Bulgaria

                           CZ

                           =

                           Republica Cehă

                           DK

                           =

                           Danemarca

                           DE

                           =

                           Germania

                           EE

                           =

                           Estonia

                           EL

                           =

                           Grecia

                           ES

                           =

                           Spania

                           FR

                           =

                           Franța

                           IE

                           =

                           Irlanda

                           IT

                           =

                           Italia

                           CY

                           =

                           Cipru

                           LV

                           =

                           Letonia

                           LT

                           =

                           Lituania

                           LU

                           =

                           Luxemburg

                           HU

                           =

                           Ungaria

                           MT

                           =

                           Malta

                           NL

                           =

                           Țările de Jos

                           AT

                           =

                           Austria

                           PL

                           =

                           Polonia

                           PT

                           =

                           Portugalia

                           RO

                           =

                           România

                           SI

                           =

                           Slovenia

                           SK

                           =

                           Slovacia

                           FI

                           =

                           Finlanda

                           SE

                           =

                           Suedia

                           GB

                           =

                           Regatul Unit;

               —

               un număr de o cifră care identifică anul în cauză corespunzător ultimei cifre din an, de exemplu „7” pentru anul 2007;

               —

               un număr din două cifre de la 01 la 99, care identifică biroul de emitere în cauză din țara exportatoare;

               —

               un număr din cinci cifre consecutive, cuprinse între 00001 și 99999, alocate statului membru prevăzut pentru operațiunile de vămuire.

         Articolul 13
   Licența de export și certificatul de origine pot fi eliberate după expedierea produselor vizate de acestea. În astfel de cazuri, acestea trebuie să poarte mențiunea „eliberat(ă) retroactiv”.
   Articolul 14
   (1)   În eventualitatea furtului, pierderii sau distrugerii unei licențe de export sau a unui certificat de origine, exportatorul poate solicita autorităților ruse competente care au eliberat documentul emiterea unui duplicat pe baza documentelor de export din posesia sa. Duplicatul unui astfel de certificat sau al unei licențe eliberate astfel poartă mențiunea „duplicat”.
   (2)   Duplicatul poartă data emiterii licenței de export sau a certificatului de origine original(e).
   TITLUL V
   COOPERARE ADMINISTRATIVĂ
   Articolul 15
   Comunitatea și Rusia cooperează îndeaproape în vederea punerii în aplicare a dispozițiilor prezentului protocol. În acest scop, contactele și schimburile de opinii, inclusiv cele privind problemele tehnice, sunt facilitate de ambele părți.
   Articolul 16
   Pentru a asigura aplicarea corectă a prezentului protocol, Comunitatea și Rusia oferă asistență reciprocă pentru verificarea autenticității și exactității licențelor de export și a certificatelor de origine eliberate sau a oricăror declarații efectuate în conformitate cu prezentul protocol.
   Articolul 17
   Rusia trimite Comunității (Comisiei Europene) numele și adresele autorităților guvernamentale ruse competente autorizate să emită și să verifice licențele de export și numele și adresele organismelor ruse competente autorizate în baza legislației din Rusia să elibereze certificate de origine, împreună cu specimenele de ștampile și de semnături folosite. Rusia comunică, de asemenea, Comunității (Comisiei Europene) orice modificare a acestor informații.
   Articolul 18
   (1)   Verificarea ulterioară a certificatelor de origine sau a licențelor de export este efectuată aleatoriu sau atunci când autoritățile comunitare competente au îndoieli întemeiate cu privire la autenticitatea certificatului sau a licenței sau cu privire la exactitatea informațiilor privind originea reală a produselor în cauză.
   (2)   În astfel de cazuri, autoritățile comunitare competente returnează certificatul de origine sau licența de export sau o copie a acestora autorităților competente din Rusia menționând, după caz, motivele de formă sau de fond care justifică o investigație. În cazul în care factura a fost emisă, aceasta sau copia acesteia este anexată certificatului sau licenței sau copiilor acestora. Autoritățile furnizează, de asemenea, orice informații obținute care indică faptul că datele menționate pe certificatul sau licența respectiv(ă) nu sunt corecte.
   (3)   Dispozițiile alineatului (1) se aplică de asemenea verificărilor ulterioare ale certificatelor de origine prevăzute la articolul 2 din prezentul protocol.
   (4)   Rezultatele verificărilor ulterioare efectuate în conformitate cu alineatele (1) și (2) sunt comunicate autorităților comunitare competente cel târziu în termen de trei luni. Informațiile comunicate menționează dacă certificatul sau licența în cauză se aplică mărfurilor exportate efectiv și dacă aceste mărfuri sunt eligibile pentru export în temeiul măsurilor stabilite în acord. Informațiile includ de asemenea, la cererea Comunității, copii ale tuturor documentelor necesare pentru stabilirea completă a faptelor și, în special, a originii reale a mărfurilor.
   (5)   În scopul verificărilor ulterioare ale certificatelor de origine, copiile certificatelor, precum și orice documente de export aferente sunt păstrate de organismele ruse competente pentru cel puțin un an de la încheierea acordului.
   (6)   Recurgerea la procedura de verificare aleatorie menționată la prezentul articol nu constituie un obstacol pentru autorizarea liberei circulații a produselor în cauză.
   Articolul 19
   (1)   În cazul în care procedura de verificare menționată la articolul 18 sau în cazul în care informațiile de care dispun autoritățile comunitare competente sau autoritățile competente din Rusia indică sau par să indice faptul că dispozițiile prezentului acord sunt eludate sau încălcate, cele două părți cooperează îndeaproape și de urgență pentru a preveni astfel de eludări sau încălcări.
   (2)   În acest scop, autoritățile competente din Rusia efectuează, din proprie inițiativă sau la solicitarea Comunității, investigațiile necesare sau iau măsuri în vederea efectuării unor astfel de investigații privind operațiunile care, conform Comunității, eludează sau încalcă sau par să eludeze sau să încalce prezentul protocol. Rusia comunică rezultatele acestor investigații Comunității, inclusiv orice alte informații pertinente care permit stabilirea cauzei eludării sau încălcării, inclusiv originea reală a mărfurilor.
   (3)   În conformitate cu acordul dintre Comunitate și Rusia, la investigațiile menționate la alineatul (2) pot fi prezenți funcționari desemnați de către Comunitate.
   (4)   În conformitate cu cooperarea menționată la alineatul (1), autoritățile comunitare competente și cele din Rusia fac schimb de informații considerate de fiecare parte utile pentru prevenirea eludării sau încălcării dispozițiilor prezentului acord. Aceste schimburi pot include informații privind comercializarea de către Rusia către terțe țări a produselor vizate de prezentul acord, în special atunci când Comunitatea are motive să considere că produsele în cauză pot tranzita teritoriul Rusiei înainte de a fi importate în Comunitate. Aceste informații pot include, la cererea Comunității, copii ale tuturor documentelor relevante, atunci când acestea sunt disponibile.
   (5)   Atunci când există suficiente elemente de probă care să demonstreze faptul că dispozițiile prezentului protocol au fost eludate sau încălcate, autoritățile competente din Rusia și cele comunitare pot conveni luarea de măsuri necesare pentru prevenirea repetării unei astfel de eludări sau încălcări.


title: Decizia (PESC) 2015/2215 a Consiliului din 30 noiembrie 2015 de sprijinire a RCSONU 2235 (2015), de instituire a unui mecanism de anchetă comun OIAC-ONU cu scopul identificării autorilor atacurilor chimice din Republica Arabă Siriană

text:
               1.12.2015

               RO

               Jurnalul Oficial al Uniunii Europene

               L 314/51

         DECIZIA (PESC) 2015/2215 A CONSILIULUI
   din 30 noiembrie 2015
   de sprijinire a RCSONU 2235 (2015), de instituire a unui mecanism de anchetă comun OIAC-ONU cu scopul identificării autorilor atacurilor chimice din Republica Arabă Siriană
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 26 alineatul (2) și articolul 31 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 7 august 2015, Consiliul de Securitate al ONU a adoptat în unanimitate Rezoluția (RCSONU) 2235 (2015), în care condamnă orice utilizare a substanțelor chimice toxice, cum ar fi clorul, ca armă chimică în Republica Arabă Siriană și își exprimă hotărârea de a identifica persoanele care se fac responsabile de astfel de fapte. În acest scop, Consiliul de Securitate al ONU a instituit, pentru o perioadă de un an, cu posibilitatea unei prelungiri, dacă se consideră necesar, un mecanism de anchetă comun (Joint Investigative Mechanism – JIM) pentru a identifica, în cea mai mare măsură fezabilă, persoanele, entitățile, grupurile sau guvernele care au fost autorii, organizatorii, sponsorii sau care au fost în alt mod implicate în utilizarea substanțelor chimice ca arme, inclusiv clor sau orice altă substanță chimică toxică, în Republica Arabă Siriană, în cazurile în care misiunea de stabilire a faptelor (Fact Finding Mission – FFM) a Organizației pentru Interzicerea Armelor Chimice (OIAC) stabilește sau a stabilit că un anumit incident din Republica Arabă Siriană a implicat sau este susceptibil să fi implicat utilizarea substanțelor chimice ca arme, inclusiv clor sau orice altă substanță chimică toxică.

               (2)

               La 10 septembrie 2015, Consiliul de Securitate al ONU a autorizat recomandările, incluzând elemente ale mandatului referitor la JIM OIAC-ONU instituit prin RCSONU 2235 (2015), prezentate de Secretarul General al ONU în scrisorile adresate Președintelui Consiliului de Securitate al ONU din 27 august 2015 și 9 septembrie 2015.

               (3)

               Strategia UE împotriva proliferării armelor de distrugere în masă (denumită în continuare „strategia”) evidențiază rolul crucial al Convenției privind interzicerea dezvoltării, producerii, stocării și folosirii armelor chimice și distrugerea acestora (CWC) și al OIAC în crearea unei lumi fără arme chimice.

               (4)

               Uniunea acționează în prezent în mod activ pentru punerea în aplicare a strategiei și pune în practică măsurile enumerate în capitolul III din respectiva strategie, în special prin furnizarea de resurse financiare destinate sprijinirii unor proiecte specifice desfășurate de instituții multilaterale, cum ar fi OIAC. În consecință, la 9 decembrie 2013, Consiliul a adoptat Decizia 2013/726/PESC (1) în sprijinul activităților OIAC în cadrul punerii în aplicare a RCSONU 2118 (2013), a deciziei Consiliului executiv al OIAC din 27 septembrie 2013 privind distrugerea armelor chimice siriene și a rezoluțiilor și deciziilor ulterioare și conexe. În plus, la 17 februarie 2015, Consiliul a adoptat Decizia (PESC) 2015/259 (2) privind sprijinul acordat activităților OIAC în cadrul punerii în aplicare a strategiei.

               (5)

               La 23 septembrie 2015, directorul general al OIAC a adresat o scrisoare Înaltului Reprezentant al Uniunii pentru afaceri externe și politica de securitate (denumit în continuare „Înaltul Reprezentant”), în care solicită o contribuție financiară din partea Uniunii la un fond fiduciar pentru misiuni ale OIAC în Republica Arabă Siriană, inclusiv activități legate de FFM a OIAC, în sprijinul JIM privind analiza acuzațiilor legate de utilizarea armelor chimice, inclusiv clor sau orice altă substanță chimică toxică.

               (6)

               La 24 septembrie 2015, șeful JIM al OIAC-ONU a adresat o scrisoare Înaltului Reprezentant, solicitând sprijin financiar acordat JIM prin intermediul unui fond fiduciar.

               (7)

               În urma aderării Republicii Arabe Siriene la CWC, care a produs efecte de la 14 octombrie 2013, OIAC este responsabilă de verificarea respectării de către Republica Arabă Siriană a CWC și a condițiilor prevăzute de orice decizie relevantă a Consiliului executiv al OIAC și să raporteze, în coordonare cu Secretarul General al ONU, după caz, Consiliului de Securitate al ONU cu privire la nerespectarea RCSONU 2118 (2013).

               (8)

               Punerea în aplicare la nivel tehnic a prezentei decizii ar trebui încredințată OIAC și Biroului pentru probleme de dezarmare al ONU (ODA al ONU), în calitate de birou de executare a fondului fiduciar al JIM. Proiectele, astfel cum sunt sprijinite de Uniune, pot fi finanțate numai prin contribuții voluntare la fondurile fiduciare ale OIAC și, respectiv, JIM. Aceste contribuții care urmează a fi furnizate de Uniune vor fi esențiale pentru a permite OIAC și JIM să își îndeplinească atribuțiile astfel cum se indică în RCSONU 2235 (2015).

               (9)

               Comisiei i se încredințează supravegherea executării corespunzătoare a contribuției financiare a Uniunii,

         ADOPTĂ PREZENTA DECIZIE:
   Articolul 1
   (1)   În scopul punerii în aplicare a anumitor elemente din strategie, Uniunea sprijină OIAC și JIM prin contribuții la costurile asociate activităților desfășurate de acestea în temeiul RCSONU 2235 (2015), cu următorul obiectiv general: identificarea, în cea mai mare măsură fezabilă, a persoanelor, entităților, grupurilor sau guvernelor care au fost autorii, organizatorii, sponsorii sau au fost implicate în utilizarea substanțelor chimice ca arme, inclusiv clor sau orice altă substanță chimică toxică, în Republica Arabă Siriană, în cazurile în care FFM a OIAC stabilește sau a stabilit că un anumit incident din Republica Arabă Siriană a implicat sau este susceptibil să fi implicat utilizarea substanțelor chimice ca arme, inclusiv clor sau orice altă substanță chimică toxică.
   (2)   Pentru îndeplinirea obiectivului menționat la alineatul (1), Uniunea întreprinde următoarele proiecte:

               (a)

               misiuni speciale ale OIAC în Republica Arabă Siriană, incluzând activități legate de FFM a OIAC în sprijinul JIM privind analizarea acuzațiilor de utilizare a substanțelor chimice ca arme, inclusiv clor sau orice altă substanță chimică toxică;

               (b)

               JIM OIAC-ONU, inclusiv înființarea și capacitatea acestuia de a deveni pe deplin operațional, în conformitate cu RCSONU 2235 (2015).

         În anexă figurează o descriere detaliată a acestor proiecte.
   Articolul 2
   (1)   Înaltul Reprezentant este responsabil de punerea în aplicare a prezentei decizii.
   (2)   Punerea în aplicare la nivel tehnic a proiectelor menționate la articolul 1 alineatul (2) este încredințată OIAC și ODA al ONU, în calitate de birou de executare a fondului fiduciar al JIM. Acestea îndeplinesc sarcinile sub responsabilitatea Înaltului Reprezentant. În acest scop, Înaltul Reprezentant încheie acordurile necesare cu OIAC și cu ODA a ONU.
   Articolul 3
   (1)   Valoarea de referință financiară pentru punerea în aplicare a proiectelor menționate la articolul 1 alineatul (2) este de 4 586 096,00 EUR.
   (2)   Cheltuielile finanțate din cuantumul prevăzut la alineatul (1) sunt gestionate în conformitate cu procedurile și normele aplicabile bugetului Uniunii.
   (3)   Comisia supraveghează gestionarea corectă a cheltuielilor menționate la alineatul (1). În acest scop, Comisia încheie acorduri de finanțare cu OIAC și ODA al ONU, în calitate de birou de executare a fondului fiduciar al JIM, după caz. Acordurile de finanțare prevăd că OIAC și ONU trebuie să asigure vizibilitatea contribuției Uniunii, corespunzător cu amploarea acesteia.
   (4)   Comisia depune eforturile necesare pentru a încheia acordurile de finanțare menționate la alineatul (3) cât mai curând posibil după intrarea în vigoare a prezentei decizii. Comisia informează Consiliul cu privire la orice dificultate în cadrul respectivului proces și cu privire la data încheierii respectivelor acorduri de finanțare.
   Articolul 4
   (1)   Înaltul Reprezentant raportează Consiliului cu privire la punerea în aplicare a prezentei decizii, pe baza unor rapoarte întocmite periodic de OIAC și de JIM OIAC-ONU. Rapoartele respective constituie baza pentru o evaluare efectuată de Consiliu.
   (2)   Comisia furnizează informații cu privire la aspectele financiare ale punerii în aplicare a proiectelor menționate la articolul 1 alineatul (2).
   Articolul 5
   (1)   Prezenta decizie intră în vigoare la data adoptării.
   (2)   Expiră la 18 luni de la data încheierii acordului de finanțare dintre Comisie și OIAC și ODA al ONU menționat la articolul 3 alineatul (3) sau expiră la 31 mai 2016 în cazul în care nu s-a încheiat niciun astfel de acord de finanțare până la data respectivă.

      Adoptată la Bruxelles, 30 noiembrie 2015.

            Pentru Consiliu

            Președintele

         É. SCHNEIDER

      (1)  Decizia 2013/726/PESC a Consiliului din 9 decembrie 2013 în sprijinul RCSONU 2118 (2013) și al EC-M-33/Dec 1 a Consiliului executiv al OIAC, în cadrul punerii în aplicare a Strategiei UE împotriva proliferării armelor de distrugere în masă (JO L 329, 10.12.2013, p. 41).

      (2)  Decizia (PESC) 2015/259 a Consiliului din 17 februarie 2015 privind sprijinul acordat activităților Organizației pentru Interzicerea Armelor Chimice (OIAC) în cadrul punerii în aplicare a strategiei UE împotriva proliferării armelor de distrugere în masă (JO L 43, 18.2.2015, p. 14).

      ANEXĂ

         Sprijinul Uniunii Europene pentru RCSONU 2235 (2015) în cadrul punerii în aplicare a strategiei UE împotriva proliferării armelor de distrugere în masă

      1.   Cadru general și obiective

      În aprilie 2014, în momentul de vârf al operațiunii de îndepărtare și distrugere a armelor chimice ale Siriei, s-au făcut o serie de acuzații grave în ceea ce privește utilizarea clorului ca armă împotriva civililor. Directorul general al Organizației pentru Interzicerea Armelor Chimice (OIAC) a instituit o misiune de stabilire a faptelor (FFM) a OIAC, pentru a examina aceste acuzații. Decizia sa a fost susținută de Consiliul executiv al OIAC, iar Secretarul General al Organizației Națiunilor Unite (ONU) s-a angajat să ofere asistență.
      O echipă formată din personal ONU și OIAC a încercat în mai 2014 să efectueze o anchetă pe teren într-unul din satele despre care se crede că a fost atacat cu clor. În timp ce traversa o zonă tampon între zonele controlate de guvernul sirian și cele controlate de opoziție, echipa s-a confruntat cu un atac armat și a trebuit să anuleze misiunea. Cu toate acestea, FFM și-a continuat activitatea și a intervievat martori, medici curanți, personal de intervenție de urgență și victime, într-un loc sigur situat în afara Siriei. Pe baza acestor lucrări, FFM a conchis, cu un grad înalt de încredere, că, într-adevăr, clorul în stare pură sau în amestec a fost utilizat ca armă în trei sate din nordul Siriei.
      Consiliul executiv al OIAC, în decizia sa EC-M-48/DEC.1 adoptată la 4 februarie 2015, și-a exprimat profunda îngrijorare cu privire la constatările FFM și și-a reafirmat condamnarea, în termenii cei mai duri, a utilizării armelor chimice de către orice persoană, în orice împrejurare. Consiliul executiv al OIAC și-a arătat în continuare sprijinul pentru continuarea lucrărilor FFM, în special prin studierea tuturor informațiilor disponibile referitoare la acuzațiile de utilizare a armelor chimice în Siria, inclusiv informațiile furnizate de Republica Arabă Siriană, precum și de alții. Aceasta a fost urmată de adoptarea, la 6 martie 2015, a Rezoluției Consiliului de Securitate al ONU (RCSONU) 2209 (2015) în care Consiliul de Securitate al ONU a aprobat decizia Consiliului executiv al OIAC și a cerut ca cei responsabili de aceste atacuri să fie trași la răspundere.
      În urma rezoluției respective, Consiliul de Securitate al ONU a adoptat în unanimitate, la 7 august 2015, RCSONU 2235 (2015), în care condamnă orice utilizare a substanțelor chimice toxice, cum ar fi clorul, ca armă chimică în Republica Arabă Siriană și își exprimă hotărârea de a identifica persoanele care se fac responsabile de astfel de fapte. În această privință, Consiliul de Securitate al ONU a reamintit Protocolul privind interzicerea utilizării gazului asfixiant, otrăvitor sau a altor tipuri de gaz și a mijloacelor bacteriologice de purtare a războiului, Convenția privind interzicerea dezvoltării, producerii, stocării și utilizării de arme chimice și distrugerea acestora (CWC) și RCSONU 1540 (2004), 2118 (2013) și 2209 (2015). Consiliul de Securitate al ONU a instituit, pentru o perioadă de un an, cu posibilitatea unei prelungiri, dacă se consideră necesar, un mecanism de anchetă comun (JIM) OIAC-ONU pentru a identifica, în cea mai mare măsură fezabilă, persoanele, entitățile, grupurile sau guvernele care au fost autorii, organizatorii, sponsorii sau care au fost în alt mod implicate în utilizarea substanțelor chimice ca arme, inclusiv clor sau orice altă substanță chimică toxică, în Republica Arabă Siriană, în cazurile în care FFM a OIAC stabilește sau a stabilit că un anumit incident din Republica Arabă Siriană a implicat sau este susceptibil să fi implicat utilizarea substanțelor chimice ca arme, inclusiv clor sau orice altă substanță chimică toxică. Acest mecanism este în curs de elaborare.
      În acest scop, Uniunea ar trebui să sprijine OIAC și JIM în sarcinile lor respective în temeiul RCSONU 2235 (2015) și al Deciziei EC-M-48/DEC.1.as a Consiliului executiv al OIAC, precum și al CWC.
      2.   Descrierea proiectelor

      A.   Proiectul 1: FFM ale OIAC
      1.   Scopul proiectului
      Să sprijine punerea în aplicare a mandatului FFM a OIAC, atât în temeiul RCSONU 2235 (2015) și al Deciziei EC-M-48/DEC.1 a Consiliului executiv al OIAC, precum și al CWC, prin acoperirea costurilor operaționale legate de FFM. Respectivele costuri includ angajarea de consultanți externi cu competențe specifice (de exemplu, interpreți și medici), precum și echipamentele OIAC necesare echipei FFM.
      2.   Rezultate preconizate
      Lucrările în curs ale FFM vor aduce lumină asupra unor acuzații de utilizare a produselor chimice toxice în Republica Arabă Siriană, iar aceasta cooperează îndeaproape cu JIM, contribuind astfel la îndeplinirea mandatului JIM în temeiul punctului 5 din RCSONU 2235 (2015).
      3.   Descrierea proiectului
      FFM continuă să evalueze dacă pretinsele incidente din Republica Arabă Siriană au implicat sau sunt susceptibile de a fi implicat utilizarea substanțelor chimice ca arme. Activitățile FFM acoperă atât acuzațiile privitoare la incidente din trecut, precum și posibile incidente viitoare. Complexitatea acestor activități este probabil să varieze considerabil, de aceea numărul exact al desfășurărilor nu poate fi determinat cu precizie.
      Pe baza experienței cu desfășurările din 2015, OIAC se așteaptă ca în 2016 operațiile FFM să poată implica desfășurarea a între șase și doisprezece inspectori în șase misiuni, durata fiecăreia dintre acestea fiind de aproximativ trei săptămâni. Este probabil ca fiecare misiune să includă angajarea de consultanți externi cu competențe specifice, cum ar fi interpreți și medici.
      Următoarele activități sunt planificate ca parte a FFM:

                  (a)

                  interviuri: natura presupuselor incidente poate implica necesitatea audierii unei mari varietăți de martori. Printre ele se numără:

                              —

                              personal medical;

                              —

                              personal de intervenție de urgență;

                              —

                              medici curanți;

                              —

                              victime;

                              —

                              alți martori.

                        Astfel, echipele de interviu trebuie să dețină competențe multiple, inclusiv referitoare la arme, substanțe chimice, semne și simptome medicale, precum și de interpretare;

                  (b)

                  examene medicale și prelevarea de eșantioane de biologie medicală;

                  (c)

                  identificarea, colectarea și analiza eșantioanelor;

                  (d)

                  manipularea probelor, inclusiv din surse deschise, precum și a elementelor furnizate de către martori și de către terți. Complementar echipelor de interviu, în acest domeniu sunt, de asemenea, deosebit de necesare competențe multiple;

                  (e)

                  scrierea rapoartelor;

                  (f)

                  cursuri de formare, inclusiv pregătire de menținere și perfecționare, pentru a fi la curent cu practicile moderne:

                              —

                              abordări ale siguranței și securității pe teren;

                              —

                              tehnici de intervievare;

                              —

                              manipularea și depozitarea probelor, inclusiv lanțul de custodie;

                              —

                              sensibilizarea față de resturile explozive de război;

                              —

                              curs de formare referitor la substanțe chimice toxice;

                              —

                              sensibilizare față de domeniul criminalistic;

                              —

                              chimie industrială de bază și determinarea caracteristicilor chimice;

                  (g)

                  evaluarea locației și exploatarea scenei;

                  (h)

                  personalul și competențele de sprijinire a misiunilor, în special în ceea ce privește misiunile complexe.

            B.   Proiectul 2: JIM al OIAC-ONU
      1.   Scopul proiectului
      Să sprijine instituirea rapidă a JIM și a capacității acestuia de a deveni pe deplin operațional, în conformitate cu RCSONU 2235 (2015).
      2.   Rezultate preconizate
      Să identifice, în cea mai mare măsură fezabilă, persoanele, entitățile, grupurile sau guvernele care au fost autorii, organizatorii, sponsorii sau au fost în alt mod implicate în utilizarea substanțelor chimice ca arme, inclusiv a clorului sau a oricărei alte substanțe chimice toxice, în Republica Arabă Siriană.
      3.   Descrierea proiectului
      Consiliul de securitate al ONU a aprobat recomandările Secretarului General al ONU referitoare la instituirea și funcționarea JIM și a solicitat ca Secretarul General, în colaborare cu directorul general al OIAC, să pună în aplicare fără întârziere măsurile, acțiunile și aranjamentele necesare pentru înființarea rapidă și funcționarea la capacitate maximă a JIM, inclusiv recrutarea de personal imparțial și cu experiență având aptitudini și competențe relevante pentru a pune pe deplin în aplicare responsabilitățile în temeiul RCSONU 2235 (2015).
      JIM este condus de un grup independent, format din trei membri (grupul de conducere) care urmează să fie susținut de un nucleu de angajați specialiști grupați în trei componente. În această privință, JIM va fi condus de un secretar general asistent având o responsabilitate generală și de doi adjuncți responsabili pentru componentele politice și, respectiv, de investigare.
      Conducerea JIM se va baza pe trei componente. Un birou politic, urmând să aibă sediul la New York, va furniza analize politice, consiliere juridică, relații cu mass-media și sprijin administrativ. Un birou de investigare, urmând să aibă sediul la Haga, va furniza analize chimice și medicale, criminalistică, analiza munițiilor militare, anchete și analiza informațiilor. Un birou de sprijin operațional, urmând să aibă sediul la New York, va acorda sprijin pentru componentele politic și de investigare.
      Nucleul de angajați al JIM, cu excepția celor care au o funcție administrativă, va fi finanțat din bugetul obișnuit. Consiliul de Securitate a decis ca nevoile materiale și de ordin tehnic să fie finanțate prin contribuții voluntare. În acest scop, Secretarul General al ONU a stabilit un fond fiduciar, care va fi administrat în conformitate cu normele administrative și financiare ale ONU.
      În conformitate cu Strategia UE împotriva proliferării armelor de distrugere în masă, care stabilește ca obiectiv favorizarea rolului Consiliului de Securitate al ONU și dezvoltarea cunoștințelor specializate necesare pentru soluționarea provocărilor legate de proliferarea armelor, Uniunea sprijină punerea în aplicare a RCSONU 2235 (2015), în special în domeniile care au un potențial ridicat de vizibilitate și un impact rapid în ceea ce privește instituirea JIM și capacitatea acestuia de a deveni pe deplin operațional.
      Acestea includ sprijin pentru următoarele activități:

                  (a)

                  finalizarea înființării de birouri în New York și Haga pentru grupul de conducere și pentru biroul politic și, respectiv, de investigare, precum și pentru biroul de sprijin operațional și achiziționarea de mobilier de birou și de dulapuri care se încuie pentru a asigura stocarea securizată a informațiilor și a materialelor primite și/sau generate de JIM;

                  (b)

                  elaborarea și punerea în aplicare a unui sistem de gestionare a documentelor în cadrul unui regim solid de siguranță a informațiilor care urmează să fie aplicat tuturor informațiilor obținute sau generate de JIM în desfășurarea activității sale; acest regim ține seama de cerințele de confidențialitate și de securitate considerate necesare pentru stocarea și utilizarea informațiilor și a materialelor primite și/sau generate de JIM;

                  (c)

                  pregătirea pentru posibilele desfășurări ale anchetatorilor JIM în Republica Arabă Siriană, dacă JIM consideră că este necesar pentru investigația sa și în cazul în care decide că există motive rezonabile să se considere că accesul în Siria este justificat, inclusiv în zone aflate pe teritoriul sirian, dar în afara controlului Republicii Arabe Siriene;

                  (d)

                  achiziționarea de echipamente de comunicații, de securitate și materiale de birou pentru a sprijini JIM în punerea în aplicare a mandatului său. Acestea includ echipamente IT (un server dedicat, computere, laptopuri cu stații de andocare, un set suplimentar de computere pentru o rețea intranet care să nu fie conectată la internet, distrugătoare de hârtie comerciale etc.) necesare pentru a asigura punerea în aplicare a regimului de securitate a informațiilor menționat la litera (b).

            Capacitățile și activitățile suplimentare sunt finanțate prin contribuții voluntare pe măsură ce continuă să apară cerințele. Se angajează consultanți experți ad hoc pentru perioade scurte, inclusiv pentru dezvoltarea rapidă a sistemului de gestionare a documentelor și a regimului de securitate a informațiilor menționate la litera (b), precum și pentru dezvoltarea procedurilor standard de operare.
      3.   Durata

      Perioada estimată de punere în aplicare a acestor proiecte este de 12 luni.
      4.   Agenții de punere în aplicare

      OIAC va fi însărcinată cu punerea în aplicare la nivel tehnic a proiectului 1. Proiectul se pune în aplicare de către personalul OIAC, experți și contractanți.
      Biroul pentru probleme de dezarmare al ONU în numele JIM al OIAC-ONU este însărcinat cu punerea în aplicare la nivel tehnic a proiectului 2. Proiectul se pune în aplicare de către personalul JIM, consultanți și contractanți.
      ONU și OIAC își vor desfășura activitățile în cooperare cu parteneri relevanți, inclusiv cu organizații și agenții internaționale, pentru a asigura sinergii eficiente și a evita suprapunerea activităților.
      5.   Vizibilitatea Uniunii

      Agențiile de punere în aplicare iau toate măsurile adecvate pentru a aduce în atenția publicului faptul că Uniunea finanțează acțiunea. Astfel de măsuri se pun în aplicare în conformitate cu manualul privind comunicarea și vizibilitatea pentru acțiunile externe ale UE, publicat de Comisia Europeană.
      6.   Raportarea

      Agențiile de punere în aplicare pregătesc:

                  (a)

                  rapoarte periodice cu privire la punerea în aplicare a proiectelor;

                  (b)

                  un raport final, nu mai târziu de 3 luni de la încheierea activităților relevante.

            7.   Costul total estimat al proiectelor

      Costul total estimat al proiectelor este 4 586 096,00 EUR.